Mike van der Hoorn

Mike Adrianus Wilhelmus van der Hoorn (sündinud 15. oktoobril 1992 Almeres) on Hollandi jalgpallur, kes mängib keskkaitsjana Saksamaa kõrgliiga klubis Bielefeldi Arminia.

Ta alustas klubikarjääri kodumaal FC Utrechtis, millega liitus 2006. aastal. Klubi põhimeeskonnas debüteeris ta hooajal 2010–11. Hooajal 2012–2013 valiti ta Utrechti aasta mängijaks. 2013. aasta juulis liitus ta Hollandi suurklubi Amsterdami Ajaxiga, kus mängis kolm hooaega.

2016. aasta juulis liitus ta Inglismaa klubiga Swansea City, kellega sõlmis kolmeaastase lepingu. Arvatav üleminekusumma oli kaks miljonit naelsterlingit. Esimese värava Inglismaa kõrgliigas lõi ta 6. novembril 2016 mängus Manchester Unitedi vastu. Swansea Cityga mängis ta Inglismaa kõrgliigas kaks hooaega. Hooajal 2017–18 saadi liigas 18. koht ja langeti esiliigasse.

2020. aasta septembris sõlmis ta kolmeaastase lepingu äsja Saksamaa kõrgliigasse tõusnud Bielefeldi Arminiaga.

Saavutused 
Ajax
Eredivisie: 2013–14

Hollandi jalgpallurid
FC Utrechti mängijad
Amsterdami Ajaxi mängijad
Swansea City AFC mängijad
Bielefeldi Arminia jalgpallurid
Premier League'i mängijad
The Championshipi mängijad
Bundesliga mängijad
Sündinud 1992